text: जी हां मेरठ कांग्रेस के जिला अध्यक्ष विनय प्रधान ने पार्टी उपाध्यक्ष राहुल गांधी की तारीफ करते हुए व्हाट्सऐप पर एक मैसेज भेजा और उनका साथ देने की अपील की. हालांकि उन्होंने इस मैसेज में राहुल गांधी को कई बार 'पप्पू' कहकर संबोधित किया. इस मैसेज के वायरल होने के बाद जब प्रदेश कांग्रेस अध्यक्ष राज बब्बर को इसकी ख़बर मिली, तो उन्होंने तुरंत कार्रवाई करते हुए विनय प्रधान को सभी पदों से हटाते हुए पार्टी से सस्पेंड कर दिया.